User:Trible war

18 वीं सदी का है जीइएल चर्च में छोटानागपुर का पहला ईसाई कब्र 18 वीं सदी का है जीइएल चर्च में छोटानागपुर का पहला ईसाई कब्र ब्रिटिश कालीन इतिहास बयां करती है सीएनआई चर्च कब्रिस्तान

RANCHI : ASHIM ASHISH PANKAJ छोटानागपुर की धरती में ईसाई मिशनरियों का आगमन 18 वीं सदी में हुआ था। इसके बाद से ही आदिवासी बहुल इलाके में ईसाई धर्म फैली। छोटानागपुर में पहला ईसाई कब्र मार्था नामक बच्ची का है। जिसका पहली बार बपतिस्मा 25 जून 1846 में हुआ था। जिसकी मृत्यु बहुत ही कम उम्र में 18 सदी के अंत में ही हो गई थी। जिसकी कब्र जीइएल चर्च कब्रिस्तान में आज भी मौजूद है और पहला बपस्तिमा होने की इतिहासिक प्रमाण के रूप में मौजूद है। जबकि गोस्सनर एवंजेलिकल लूथरेन कलीसिया की स्थापना दो नवंबर 1845 में हुई थी। 1844 में चार मिशनरी इमिल शत्स, फ्रेड्रिक वात्स, औगुस्त ब्रांत और ई थेयोदोर गोस्सनर मिशन के संस्थापक फादर योहान्नेस इवंजेलिस्ता गोस्सनर के निर्देश पर छोटानागपुर की धरती पर आए और सेवा कार्य शुरू किया। इसी क्रम में मार्था का बपतिस्मा किया गया था। इसके बाद 26 जून 1845 के बाद अन्य पांच बच्चों का बपतिस्मा हुआ था। इसके बाद नौ जून 1850 को उरांव समुदाय के चार व्यक्तियों के साथ सात अन्य बच्चों का पवित्र बपतिस्मा हुआ। वर्तमान में जीइएल चर्च कलीसिया में पांच डायसिस और एक हेड क्वार्टर कांग्रीग्रेशन है। चर्च के जनगणना के अनुसार इसमें 68586 परिवार है। इसमें 387948 महिला-पुरुष लोगों ने बपतिस्मा संस्कार लिया है। जबकि 223878 लोगों ने पवित्र ढृढ़ीकरण संस्कार ग्रहण किया है।

कब्रों पर शोध से मिल सकती है रांची से जुड़ी जानकारी

इसके अलावा बिरसा बस स्टैंड समीप मौजूद चर्च ऑफ नार्थ इंडिया का कब्रिस्तान भी रांची की आर्थिक,राजनीतिक-सामाजिक ब्रिटिश कालीन साम्राज्य की इतिहास बयां करती है। इस कब्रिस्तान में पहला ईसाई कब्र कौन है, इसका कोई लिखित दस्तावेज रांची चर्च कार्यालय में मौजूद नहीं है। क्योंकि उस समय चर्च प्रशासन कोलकाता से संचालित किया जाता है। उक्त कब्रिस्तान में भी 18 वीं सदी का ब्रिटिश व्यापारी, प्रशासक, कमिश्नर, पुलिस अधिकारी और तात्कालीन ब्रिटिश चर्च के अधिकारियों के भी कब्र मौजूद है। जो कब्रिस्तान परिसर के दक्षिणी छोर में है और काफी क्षतिग्रस्त हो गए है। इस कब्रिस्तान में रांची में चाय की खेती करवाने वाले प्रारंभिक समय में टी-प्लांटनर विलियम स्मिथ और प्रशासन से जुड़े अब्राहम होवर की भी कब्र है। विलियम स्मिथ की मृत्यु 29 नवंबर 1892 में हुई थी। इसके अलावा 1857 के आसपास रातू राजा के मैनेजर रहे ब्रिटिश टीएफ पेप्पी का भी कब्र मौजूद है। जिसके नाम से रांची में पीपी कंपाउंड बना है। वर्तमान में उक्त ब्रिटिश कालीन कब्रिस्तान पर किसी के द्वारा शोध व आकड़ा अध्ययन भी नहीं किया गया है। ज्ञात हो कि छोटानागपुर में एंग्लिकन कलीसिया का आगमन 29 जून 1869 में हुआ था। चर्च के पदाधिकारी के रूप में पुरोहित सी हिव्टली सपरिवार छोटानागपुर आए थे। छोटानागपुर के एंग्लिकन कलीसिया में सर्वप्रथम विलहेल्म लूथर दाउद सिंह पहले देशी पुरोहित बने थे। उस समय ईसाई मंडली में 10600 सदस्य थे। बाद में 1890 में कोलकाता डायसिस से अलग होकर छोटानागपुर बना और 23 मार्च 1890 में जेसी हिव्टली प्रथम बिशप बने। बाद में विदेशी कलीसिया से अलग होकर अन्य छह कलीसिया ने मिलकर 29 नवंबर 1970 में चर्च ऑफ नार्थ इंडिया बना। उससे पूर्व ही प्रथम भारतीय आदिवासी बिशप के रूप में दिलबर हंस ने 1957 से अपना योगदान देना शुरू कर दिए थे।

कोट

- 18 वीं सदी में जर्मन चार जर्मन मिशनरियों का आगमन हुआ था। उन्हें के द्वारा मार्था नामक पहली बच्ची का बपतिस्मा किया गया। जो चर्च का पहला कब्र है। वर्तमान में यह जीइएल चर्च कब्रिस्तान में सही सलामत मौजूद है। - बिशप जोनसन लकड़ा, जीइएल चर्च, हेड क्वार्टरमंडली।